Na temelju članka 59. Zakona o znanstvenoj djelatnosti i visokom obrazovanju ("Narodne novine" br. 123/03, 105/04, 174/04, 46/07, 45/09, 63/11, 94/13, 139/13, 101/14 i 60/15) i članka 54. Statuta Sveučilišta u Zadru (pročišćeni tekst svibanj 2015), Senat Sveučilišta u Zadru na XII. redovitoj sjednici u ak. godini 2015/2016. održanoj 27. rujna 2016. donio je

**Pravilnik o izmjenama i dopunama**

***Pravilnika izdavačke djelatnosti Sveučilišta u Zadru***

Članak 1.

Članak 21. se mijenja i glasi:

„Povjerenstvo za izdavačku djelatnost (dalje u tekstu: Povjerenstvo) stalno je radno tijelo Senata sastavljeno od šest djelatnika u znanstveno-nastavnom zvanju.

Prorektor zadužen za izdavaštvo po svom je položaju član, a ujedno i predsjednik Povjerenstva.

Po dva nastavnika u Povjerenstvo predlažu sveučilišna područna stručna vijeća, a imenuje ih Senat na vrijeme od četiri godine. Članovi Povjerenstva mogu biti imenovani više puta uzastopce.

Članak 2.

Ovaj Pravilnik stupa na snagu danom donošenja.

KLASA: 012-01/16-02/06

URBROJ:2198-1-79-06/16-01

|  |  |
| --- | --- |
| Glavna tajnica | Rektorica |
| Antonella Lovrić, dipl. iur. | Prof. dr. sc. Dijana Vican |